Sharjah Internasionale Lughawe

Sharjah Internasionale Lughawe ( (IATA: SHJ - ICAO: OMSJ) is 'n internasionale lughawe geleë 13 km oos-suidoos van Sharjah in die Verenigde Arabiese Emirate. Dit is oor 'n gebied van 15 200 000 vk m versprei. Dit het een aanloopbaan en is die enigste lughawe in Sharjah wat in 2023 internasionale vlugte kan hanteer.

Oorsig 
Sharjah Internasionale Lughawe is die derde grootste Midde-Ooste lugvragspilpunt in vragtonnemaat, volgens amptelike 2015-statistieke van Airports Council International. Die gronddienstemaatskappy, Sharjah Aviation Services, het 586 195 ton in 2015 hanteer – 'n toename van 16,1% jaar op jaar. Dit het een passasiersterminaal met 'n oppervlakte van 125 000 vk m.

Sharjah Internasionale Lughawe is die tuisbasis van die laekoste-diens Air Arabia. Die hoofkwartier van Air Arabia is in die Sharjah-vragsentrum, op die eiendom van die lughawe. Die sentrum is 'n ou vragterminaal.

Die lughawe het RAF Sharjah vervang wat nader aan die stad was en in 1932 geopen is. Dit was die eerste lughawe in die VAE en die Samewerkingsraad vir die Arabiese State van die Golf, vir gebruik deur Imperial Airways, en is daarna tot 14 Desember 1971 deur die RAF gebruik  Die rede vir die skuif was ontwikkelingsdruk van die stad Sharjah. Die ou terminale en toringgebou is nou die Al Mahatta-museum. Die ou lughawe se aanloopbaan is nou deel van King Abdul Azizstraat in die middestad.

Die lughawe is deur die Amerikaanse Lugmag se 926ste Taktiese Vegtergroep tydens Operasie Desert Shield/Storm gebruik. Ongeveer 450 lede van die eenheid was by die lughawe gestasioneer, wat tydens die konflik aan die einde van 1990 en vroeg in 1991 A-10 Thunderbolt II-grondaanvalsvliegtuie gebruik het.

Fasiliteite 
Die lughawe lê op 'n hoogte van 35 m bo seevlak.

Finansiële dienste by die lughawe sluit bankwese, kitsbanke en geldruilsentrums in. Die Sharjah-lughawe-reisagentskap, wat in 1985 gestig is, word besit deur die Sharjah-lughawe-owerheid, die regering van Sharjah en het 14 takke in die VAE, insluitend een op die eerste verdieping van die hoofterminaal by die Sharjah-lughawe. Daar is twee gebedskamers beskikbaar, een in die deurgangsarea van die Aankomsterminaal en die ander op die grondvloer van die Vertrekterminaal. Daarbenewens is daar moskees in beide die Oos- en Wes-vragterminale 3 en 4.

Statistiek

Landvervoer 
Die lughawe is 15 km weg van sentraal Doebai. Indien jy oor 'n flukse kameel beskik, is dit nie te ver nie.

Verwysings

Eksterne skakels 

Lughawens in die Verenigde Arabiese Emirate